راجل

راجل بالمصرى كلمه جمعها رجاله و معناها دكر الانسان وهوا صغير بيتقال عليه اسم ولد. ساعات كلمة راجل بتُستخدم بصرف النظر عن العمر و فى حبة لغات زى الأنجليزى بتُستخدم الكلمة  علشان تدل على الجنس البشرى كله.

 الرجولة 

الفترة من حياة دكر الانسان اللى بيكون فيها بلغ (بعد مرحلة الصبا يعنى) ليها علامات كتيرة جنسية وجسمانية. فيه مظاهر للبلوغ عند الرجالة والمظاهر دى بيكون ليها دور فى عملية الأنجذاب الجنسى بين الراجل والست ومنها:
 نمو شعر تحت الباط وعند الاعضاء التناسلية.
 نمو شعر الدقن والشنب والصدر و فى الدراعين والرجلين.
 خشونة و عمق الصوت.
 الكتفين والصدر بيعرضوا.
 الجمجمه والعضم بيعرضوا.
 حجم الايدين والقدمين بيكبروا عن امسلاهم عند الستات.
 العضلات بتبرز وتبان وتكبر.
 حجم دكر الراجل و الخصيتين بيكبروا.
 تفاحة ادم بتبرز اكتر.
 حب الشباب بيبان.

 النظام التناسلى 
الاعضاء التناسلية عند الراجل هيا جزء من النظام التناسلى وشغلة النظام ده انه ينتج الحيوان المنوية اللى بتخصب البويضة عند الست اللى بتتحول بعد كده لجنين وبعدين طفل. مبدأ الأبوة و العيله موجود فى المجتمعات الانسانية.
 الهرمونات الجنسية 
عند الدكر هرمون التستوستيرون هوا المسئول عن عملية البلوغ عند الرجاله و بيتفرز من الخصيتين ولما يوصل الراجل لسن الاربعين بيقل التلت و فى سن التمانين بيوصل للخُمس.
 الامراض 
عامة معظم الامراض اللى بيعانى منها الراجل هيا هيا اللى بتعانى منهاالست وبالمقارنه مع الستات الرجاله بتعانى من امراض اكتر لكن بنسبة بسيطه اوى. الدكر عمره اقل من عمر الست لكن الفرق ده بيقل مع مرور الزمن والتقدم اللى بيحصل.
 دور الرجاله فى المجتمعات 
معظم المجتمعات بيكون الراجل هوا القائد والزعيم وهوا اللى بيشتغل فى معظم الوظايف القيادية لكن برضه معظم المناصب ما بقتش حكر على الرجاله بس زى القاضى والمأذون و غيرها كتير. لكن فيه وظايف معينه لازم الراجل بس هوا اللى يتولاها زى الباباوية والكهنوت فى الطوايف المسيحية. الرؤساء كمان فى معظم الدول بيكونو رجاله لكن ده ما يمنعش الست من انها تترشح للرياسه لكن فى حبة دول اسلامية ممنوع الست انها تترشح زى السعوديه.

 مصادر 

تصنيف:ناس
تصنيف:عيله
تصنيف:بيولوجيا